ચાર વર્ષ પહેલાંની આ ઘટના છે. એ સમયે ઇમરાન ખાન હજુ વિપક્ષનો નેતા હતો અને એની પાર્ટીએ રાજકારણમાં હજુ એટલું કાઠું કાઢ્યું નહોતું. એણે તત્કાલિન પાકિસ્તાની વડાપ્રધાન નવાઝ શરીફ સામે હડતાળનું એલાન કર્યું હતું અને હડતાળ માટેનો દિવસ નક્કી કર્યો હતો, 16મી ડિસેમ્બર. પાકિસ્તાની રાજકારણમાં ભૂચાલ આવી ગયો. એનું કારણ એ નહોતું કે ઇમરાન ખાન હડતાળની જાહેરાત કરી રહ્યો હતો કારણ એ હતું કે એણે ખોટો દિવસ પસંદ કર્યો હતો, એ ભૂલી ગયો હતો 16મી ડિસેમ્બરનો દિવસ પાકિસ્તાનના લશ્કરના ઇતિહાસનો સૌથી કાળો દિવસ છે અને પાકિસ્તાની લશ્કરનો ઇતિહાસ જ લગભગ પાકિસ્તાનનો ઇતિહાસ છે!